"Du Kan Gøre Hvad Du Vil" lå sammenlagt 15 uger som nummer 1 på Hitlistens Track Top-40, ud af de i alt 23 uger den lå på listen. Dette var en ny rekord for et dansk nummmer. Ved prisuddelingen P3 Guld modtog sangen "Årets lytterhit" der var stemte af radiostationens lyttere frem for den jury, som uddeler de øvrige priser. Ved GAFFA-prisen dette år fik nummeret prisen for "Årets Danske Single". Ved Danish Music Awards i 2002 blev "Du Kan Gøre Hvad Du Vil" nomineret til "Årets danske hit", der dog gik til Safri Duos "Played-A-Live (The Bongo Song)".